Kutipan Avengers: Infinity War Kini Sudah Mencecah $857.3 Juta
Filem Avengers: Infinity War semakin menghampiri kutipan $1 Billion apabila jumlah terkumpul kutipan tiket setakat ini sudah mencecah $857.3 juta. Untuk pasaran domestik, filem ketiga Avengers itu menambah $16.7 juta menjadikan jumlah terkumpul kini sebanyak $322.6 juta manakala untuk pasaran antarabangsa, sebanyak $32.2 juta dolar telah dikutip dengan jumlah terkumpul sebanyak $534.7 juta. Dengan jumlah terkini Thor: Ragnarok ($854 juta), Wonder Woman ($822 juta) dan Spider-Man ($822 juta) seluruh dunia. Kutipan filem Avengers: Infinity War di Malaysia telah bertambah dari $8.4 juta minggu lepas kepada $11.7 juta. UK menjadi penyumbang terbesar untuk pasaran antarabangsa dengan kutipan sebanyak $51.3 juta diikuti Korea Selatan sebanyak $50.9 juta. Filem ini dijangka akan terus menambah kutipan tiketnya apabila ia mula ditayangkan di negara China pada 11 May ini. Avengers: Infinity War mengisahkan tentang sekumpulan superhero Marvel yang perlu bersatu menghalang Thanos dari mengumpulkan batu-batu Infiniti dan mengelakkan galaksi musnah disebabkan oleh Thanos. Filem yang paling dinantikan pada tahun ini sedang rancak ditayangkan di pawagam-pawagam tanah air. Jangan lepaskan peluang menonton dan merasai pengalaman hebat filem ini di panggung wayang